b'\n_START_ARTICLE_\nEffikacitet\n_START_SECTION_\nI samfundsvidenskab\n_START_PARAGRAPH_\nEffikacitet beskriver i en samfundvidenskabelig sammenh\xc3\xa6ng graden af, hvor tilfredsstillende en person forst\xc3\xa5r, at han kan l\xc3\xb8se en opgave. Hvis et individ har en h\xc3\xb8j grad af effikacitet, f\xc3\xb8ler personen, at han/hun kan og har evnerne til at g\xc3\xb8re noget. Fx er det dem, der har h\xc3\xb8jest effikacitet, som stemmer oftest og medvirker i den politiske debat, fordi de f\xc3\xb8ler, at de kan bidrage med noget og lykkes, mens folk med lav effikacitet udebliver.\n_START_SECTION_\nI religionsvidenskab\n_START_PARAGRAPH_\nEffikacitet er det forhold, at magien virker. Eksempelvis pointerer den gr\xc3\xa6sk-ortodokse dogmatik, at det transcenderende ikonmaleri bliver en port ind i Guds himmel for den troende betragter. Ikonet som et s\xc3\xa5kaldt forbindelsesled mellem den jordiske og himmelske sf\xc3\xa6re er derfor et veritabelt udtryk for effikacitet. Med andre ord er effikaciteten det f\xc3\xa6nomen, at en forbindelse mellem den jordiske og himmelske/guddommelige sf\xc3\xa6re lader sig effektuere. Eller anderledes formuleret: N\xc3\xa5r sakramentet bliver virkende igennem ritualet, s\xc3\xa5 som eksempelvis, n\xc3\xa5r den katolske kirkes nadver bliver ensbetydende med transubstantiationen, s\xc3\xa5 har vi ligeledes et udtryk for effikacitet.'